༧གོང་ས་མཆོག་གིས་ཚན་རིག་པ་དང་བགྲོ་གླེང་བྱེད་དགོས་པའི་གཞི་རྩའི་དམིགས་ཡུལ་ནི་ང་རང་ཚོའི་ཤེས་བྱ་རྒྱ་སྐྱེད་གཏོང་རྒྱུ་དང་ཕྱི་དངོས་པོའི་ཤེས་བྱ་ཙམ་མ་ཡིན་པར་ནང་ཤེས་པའི་ཐོག་དོ་སྣང་སྔར་ལྷག་ཡོང་རྒྱུ་དེ་རེད་ཅེས་གསུངས་སོང་།དེ་རིང་སྔ་དྲོའི་ཆུ་ཚོད་༩སྟེང་།བཞུགས་སྒར་དྷ་རམ་ས་ལའི་ཐེག་ཆེན་གཙུག་ལག་ཁང་དུ།༧གོང་ས་རྒྱལ་བ་རིན་པོ་ཆེ་མཆོག་དང་ཐའེ་ཝན་ནས་ཕེབས་པའི་རྒྱ་རིགས་ཚན་རིག་པའི་བར་ཚད་རྡུལ་དངོས་ཁམས་རིག་པའི་ཐོག་ཉིན་༣རིང་གི་བགྲོ་གླེང་དབུ་འཛུགས་གནང་སོང་བ་དང་།ཐེངས་འདིའི་བགྲོ་གླེང་དབུ་འཛུགས་ཐོག་ཐའེ་ཝན་ནས་ཕེབས་པའི་ཚན་རིག་པ་དང་བོད་ཀྱི་དགོན་སྡེ་ཁག་གི་དགེ་བཤེས་མཁན་པོ་ཁག་ཅིག་གི་གཙོའི་དྷ་ས་ཁུལ་གྱི་སློབ་གྲྭ་ཁག་གི་སློབ་ཕྲུག་སོགས་མི་གྲངས་༢༠༠ཙམ་ཞིག་འཛོམས་འདུག